เนื่องจากเพื่อนที่รู้จักกันมาขอให้รีวิวแบบตรงไปตรงมา ดังนั้นผมเลยจะจัดให้นะครับ
- ปลาหมึกทอดกระเทียม จานนี้ดีงามครับ ปลาหมึกกินแล้วกรอบเด้ง แป้งไม่ชุ่มน้ำมัน ติดอยู่สองอย่างคือ กระเทียมกินไม่มัน (เนื่องจากไม่มีน้ำมันเยิ้ม 555) และ เมื่อทิ้งไว้นานเนี่ยปลาหมึกจะเหนียวและไม่อร่อยเลย
- น้ำส้มยูสุ ก็ไม่เคยกินจริงๆ ปกติแล้วถ้าน้ำส้มยูสุเพียว รสชาติจะแทบเป็นมะนาวเลย แต่ทางร้านเอามาผสมกับโซดา / ใส่น้ำผึ้ง / ทำเป็นปั่น ซึ่งผมชอบเป็นปั่นนะ เพราะมันกินง่ายไม่เปรี้ยว ไม่หวานไป
- ฟู่อบหม้อดิน อันนี้คือหอยหวานแท้ๆ (ที่กินประจำมันไม่ใช่หอยหวาน เขาเรียกว่าหอยอะไรไม่แน่ใจ แต่เนื่องจากลายหอย "คล้ายกัน แต่ไม่เหมือนกัน" ร้านอาหารก็โมเมว่าเป็นอันเดียวกันมาตลอด พอมาได้กิน รสชาติต่างเนื้ออร่อย หวาน แต่ติดที่ราคา เพราะของมันหายาก เลยแพงไปโดยปริยาย
- ข้าวผัดปู ข้าวร่วนดีครับ อร่อย ไม่แฉะ ไม่มันเยิ่ม (ผมชอบนะ) ปูมีมาให้เยอะ แต่เนื่องจากเป็นกรรเชียงปูชิ้นเล็ก อาจจะเลยไม่สะใจสำหรับคนอยากกินปูเต็มๆ
- กุ้งอบวุ้นเส้น วุ้นเส้นคือดีครับเหนียวนุ่ม เส้นยาว (อาจจะขอกรรไกรเขามาเพื่อช่วยกินนะครับ) กุ้งผ่านได้ตามมาตรฐานทั่วไปครับ ไม่มีอะไรพิสดาร
- ยำทูน่า จานบ้านๆ แต่กินแล้ว ok เพราะมันไม่เยิ้มด้วยน้ำมัน เห็นเชฟเขาบอกว่าใช้ทูน่าจากในน้ำมันทานตะวัน จะทำให้อร่อยกว่า (อันนี้ไม่มีความรู้จริงๆ) เครื่องที่ใส่มาในยำมาให้เยอะ แต่ถ้าคนไม่ชอบเครื่องก็จะแอบเกลียดไปเลย เพราะต้องมาเขี่ยเยอะ (แต่ปลาให้มาเยอะนะ)
- ปลาบู่ราดซีอิ๊ว ไม่แน่ใจชื่อมันแหะ รสชาติก็ปกติครับ เพียงแต่เจ้าของร้านบอกว่าถ้าสั่งปลามา ไม่มีตับปลามา แปลว่าร้านอาหารขโมยตับปลาไปกินหมด ดังนั้นเมื่อสั่งมาแล้วต้องตรวจด้วยนะครับว่าให้มามั้ย ไม่ให้มาด่าร้านได้เลย 555 (เจ้าของบอกมาแบบนี้)
- เส้นกรอบผัดกระเพราไข่ดาว อันนี้เขาไม่มีในเมนู แต่เขาทำมาให้ลอง อร่อยดีครับ เส้นกรอบจริง ทิ้งไปสักพักก็ยังกรอบอยู่ เครื่องน้อยไปนิด (เขาทำให้ลองยังจะบ่นเขาอีก)
- ไอติมกะทิ เป็น homemade (แต่ไม่ใช่ร้านทำนะครับ) เครื่องในเนื้อไอติมเยอะดี ไอติมเนื้อเนียน สั่งล้างปากได้ ok ครับ

สรุป - ของสด อร่อย แต่ไม่ใด้พีคแบบน้ำตาไหล เจ้าของเน้นเรื่องวัตถุดิบและเรื่องน้ำมันมาก (ไม่ให้เยิ้ม มัน หรือเลี่ยน) ก็ถือว่าผ่านครับ ติดเรื่อง location ที่ไม่ค่อย ok (ในซอยอินทามาระ รถติดชิปเป๋ง) และยังไม่มีใครรู้จักมากนัก 